**Súčasný stav kotolne Lazaretská 26, NCZI:**

V plynovej kotolni sú osadené:

* 1x plynový nízkoteplotný kotol BUDERUS LOGANO G334, výkon 110 kW
* 1x plynový nízkoteplotný kotol BUDERUS LOGANO G334, výkon 130 kW

Celkový výkon kotolne je 240,00 kW

Odvod spalín je jednotlivo od každého kotla DN 250.

Vykurovacia voda z kotlov je spoločným výstupným potrubím vedená do rozdeľovača resp. zberača. Z rozdeľovača sú vedené 4 vetvy:

* 2x regulované podľa vonkajšej teploty. Vetvy obsahujú trojcestný ventil + čerpadlo,
* 1x konštantná vetva,
* 1x napojenie ohrievača teplej úžitkovej vody /TÚV/.
* expanzná nádoba s objemom 1000 l

Pre prípravu teplej úžitkovej vody je osadený 1x ohrievač obsahu 750l.

Každý kotol je samostatne napojený na spoločné akumulačné plynové potrubie o tlaku 20,0 kPa.

Kotolňa je napojená na riadiaci systém, ktorý umožňuje nastavenie a riadenie jednotlivých komponentov cez webové rozhranie.

**Požadovaná zmena stavu:**

Demontáž pôvodných kotlov, ich nahradenie novými kondenzačnými kotlami s vyššou účinnosťou :

* 2x BUDERUS LOGANO PLUS, typ KB 372- 100,0 kW

Celkový výkon 2x 100,0 = 200,0 kW.

Kotle budú dodané s pripojovacou sústavou pre dva kotle. Každý kotol bude zabezpečený novou expanznou nádobou obsahu 35 l a vykurovací okruh bude istený jestvujúcou tlakovou expanznou nádobou obsahu 1000 l.

Rozvod nových kotlov do vykurovacieho systému bude z dôvodu ochrany kotlov od nečistôt z vykurovacieho systému rozdelený na dva okruhy cez oddeľovací výmenník. Výmenník od výroby BUDERUS bude dodaný spolu s kotlami.

* Kotlový okruh – Obeh vody v tomto okruhu zabezpečia nové obehové čerpadlá typu MAGNA. Každý kotol je samostatne zabezpečený novou expanznou nádobou , objem 35,0l a 1x poistným ventilom DN 1 ¼.
* Vykurovací okruh – rieši napojenie jestvujúceho vykurovacieho systému od výmenníka. Bude zabezpečený jestvujúcou expanznou nádobou, objem 300 l. tento okruh bude doplňovaný z úpravne vody. Odvod kondenzátu a komína je cez neutralizačné zariadenie NE 0.1.V2, dodané s kotlami.

Kotle budú dodané so základnou reguláciou doplnené o riadenie prostredníctvom MaR kotolne, s hydraulickým prepojením a komínovou kaskádou.

V plnom rozsahu sa ponechá:

* Príprava TÚV
* Regulácie vykurovanej vody v 4 vetvách,
* Expanzná nádoba,
* Úprava vody.

Z dôvodu, že komíny nevyhovujú kondenzačným kotlom, je potrebné vymeniť za komíny 2x DN160, ktoré vyhovujú kondenzačným kotlom.

V rámci cenovej ponuky požadujeme zahrnúť:

* doplnenie riadiaceho systému o rozširovacie moduly
* úprava riadiaceho programu pre riadenie koltov a zariadení kotolne (napojenie a spustenie koltov do prevádzky prostredníctvom existujúceho riadiaceho systému)
* demontáž a montáž zariadení a doplnenie rozvádzača o nové moduly a nové elektrické istenie kotlov
* projekt MaR+ Elektro a zakreslenie skutkového stavu po montáži
* odvoz a likvidácia obalového materiálu a vzniknutého odpadu ( aj elektro)